Abeddel-agi i d-yeḍran di tudert n bu Leɣṭuṭ d tulmist ifazen, imezdaɣ n taddart ttwalin tigawin n uwadem-agi d ayen ur neḍerru di tilawt. Ayen yebnan taɣessa n uḍris n Lwali n Udrar, mmalen-d limarat n tmacahut ; tamsalt tamezwarut tessebgen-d assaɣ ɣer yimeɣri d uḍris aseklan, d netta i yeğğan imeɣri ad yeddu ɣer sdat wa ad yesnerni taɣuri-ines, llan yizwal i ijebden imeɣri, ssegmayen deg-s lebɣi n tɣuri, ihi azwel n « Lwali n udrar » i ijebden imeɣri yettak-as lebɣi n tɣuri , yettales-d taqsiḍt n Lwali n Udrar s uɣanib icebḥen.17